**LÄHTEÜLESANNE**

**Kanepi valla objektide signalisatsioonisüsteemide hooldusteenus 2025-2027**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Kanepi valla objektide signalisatsioonisüsteemide hooldusteenus aastateks 2025-2027** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **02.12.2024 kl 10:00** e-mailile: mari.mandel-madise@kanepi.ee |
| **Töö teostamise tähtaeg** | Leping sõlmitakse perioodiks 01.01.2025-31.12.2027  |
| **Eduka pakkumuse valiku kriteeriumid** | * Pakkuja peab olema teostanud hanke algatamisele eelneva 36 kuu jooksul vähemalt 1 hanke objektiga sarnase töö (sarnaseks tööks loetakse tuletõrjesignalisatsiooni või valvesignalisatsiooni hooldustöid), **kus objektide suurus on min 10000 m² kokku**. Pakkuja esitab loetelu teostatud töödest viitega teostusajale, tööde sisule ja tellijale lähteülesande lisas toodud tabelis (leping ei pea olema lõppenud, aga peab olema täidetud nimetatud perioodil tellija määratud ulatuses).
* Tööde teostaja tehnilistel töötajatel peab olema oma valdkonna pädevus.
	+ - Automaatse evakuatsioonivalgustuse ja paanika vältimise valgustite kontrolli ja hooldustööde puhul peab pakkujal olema vähemalt 1 tehniline töötaja, kellel on elektritööde B-klassi pädevustunnistus, ATS- koolitused läbinud). Pakkuja peab lisama töötaja andmed „Kinnituste vormile“ ja esitama töötaja B-klassi pädevustunnistuse koopia või viite kutsetunnistusele kutsetunnistuse registris.
		- ATS hooldussüsteemi puhul peab pakkujal olema vähemalt 1 turvasüsteemide tehnik, tase 4 kvalifikatsiooniga koos projektijuhiga tase 5, või – turvasüsteemide tehnik tase 5. Pakkuja peab lisama töötaja andmed „Kinnituste vormile“ ja lisama koopia kutsetunnistusest või viite kutsetunnistusele kutsetunnistuse registris.
		- Pakkumuse esitamise tingimuseks on eelnev eelregistreerimisega objektidega tutvumine (vt p. 5.3).
* Hindamiskriteeriumiks on madalaim hind
 |
| **Kas hange on jaotatud osadeks** | EI |
| **Pakkumus peab sisaldama** | * Hinnapakkumus (vorm lisa 1) koos viidetega teostatud töödele
* Volikiri (vajadusel)
 |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

Käesolev lähteülesanne on koostatud lähteülesande lisas toodud Kanepi valla objektide tulekahjusignalisatsioonisüsteemide, valvesignalisatsiooni, turvavalgustussüsteemide, evakuatsioonivalgustite ja paanika vältimise valgustite, ligipääsusüsteemide, digilukkude ja tulekustutite hooldusteenuste tellimiseks.

1. **TELLITAVATE TÖÖDE KIRJELDUS**
	1. Automaatse tulekahjusignalisatsioonisüsteemi hooldustööd vastavalt Siseministri 07.01.2013 määruses „Nõuded tulekahjusignalisatsioonisüsteemile ja ehitistele, kust tuleb automatse tulekahjusignalisatsioonisüsteemi kahjuteade edastada Häirekeskusesse, ning tulekahjuteate edastamise ja sellest loobumise kord“ (edaspidi „*määrus*“) toodud nõuetele;
	2. Valvesignalisatsiooni hooldustööd;
	3. Hoonete turvavalgustussüsteemide kontroll, testimine ja hooldus vastavalt kehtivale turvavalgustuse standardile;
	4. Automaatse evakuatsioonivalgustuse ja paanika vältimise valgustite kontroll ja hooldustööd;
	5. Ligipääsusüsteemide ja digilukkude hooldus ja remont;
	6. Kustutite perioodiline kontroll ja hooldus – vastavalt kehtivale [määrusele](https://www.riigiteataja.ee/akt/123022021015).

**Hooldustööde hulka kuulub mh:**

* 1. **Kvartaalne hooldus:**
		1. Sissekannete kontroll päevikus ja tegutsemine vastavalt sissekannetele;
		2. Reservtoite hindamine;
		3. Keskseadme häire-, vea- ja abifunktsioonide kontroll.
		4. Visuaalne kontroll niiskuse sattumisest keskseadmesse ja muude rikete osas;
		5. Süsteemi tarnija või tootja poolt määratletud avastamispiirkondade kontroll ja katsetuste läbiviimine.
	2. **Aastane hooldus:**
		1. Iga anduri teatenupu ja alarmseadme töö kontroll vastavalt tootja soovitustele;
		2. Visuaalne kontroll, kas kõik kaablite ühendused ja seadmed on korras, kahjustusteta ja korralikult kaitstud;
		3. Kontroll, kas on toimunud süsteeme tööd mõjutav mis tahes muudatus objektil;
		4. Akude hindamine ja katsetamine;
		5. Tekkinud rikete kõrvaldamine Tellija väljakutsel;
		6. Automaatse evakuatsiooni valgustuse ja paanika vältimise valgustite kontroll ja hooldus 1 kord aastas (igakuist kontrolli ja vaatlust teostab hoone valdaja).
	3. Tööde teostaja kohustub kõrvaldama hoolduse käigus avastatud rikked ja kõrvalekalded süsteemi töös.
	4. Süsteemide plaanilisi hooldustöid teostatakse 4 x aastas. Hooldustööde teostamise aeg lepitakse tellija esindaja kokku suusõnaliselt.
	5. Igakordse tehnilise hoolduse läbiviimise kohta koostatakse kirjalik kahepoolselt allkirjastatud akt.
	6. Tellija kohustub hooldustööde teostamise ajaks tagama Tööde teostajale juurepääsu seadmetele ning vajadusel Tellija volitatud esindaja kohalviibimise.
	7. Tellija kohustub teatama Tööde teostajale hoonetes tehtavatest juurde- ja ümberehitustest, remontidest, sisustuse ümberpaigutamisest ning ruumide kasutusreziimi muudatusest, mis võivad mõjutada nõudeid teatenuppude, andurite ja alarmseadmete paigaldusele.
	8. Süsteemi täiendamine ja ümberehitamine ning seadmete väljavahetamine hooldustööde käigus ilmnenud rikete kõrvaldamiseks toimuvad Tellija kulul. Tööde mahud ja maksumus lepitakse eelnevalt kokku kirjalikult.
	9. Tellija kohustub teatama Tööde teostajale süsteemi riketest. Kui probleemi ei ole võimalik lahendada telefoni teel, kohustub Tööde teostaja saatma objektile oma esindaja **8 tunni** jooksul, et hinnata rikke ulatust ning võimalusel selle koheselt kõrvaldama.

Kui riket ei ole võimalik kõrvaldada koheselt või kui rikke kõrvaldamine eeldab seadmete ja/või süsteemi osade väljavahetamist esitab Tööde teostaja hinnakalkulatsiooni vajalike tööde ja seadmete kohta. Rikke kõrvaldamine toimub sel juhul **24 tunni jooksul** pärast Tellijapoolset hinnakalkulatsiooni aktsepteerimise teatamist Tööde teostajale.

* 1. Tellija teostab objekti igapäevast ja igakuist hooldust.
		1. Tellija kontrollib igapäevase hoolduse käigust, et:
			1. Keskseade näitab normaalolukorda, vastupidisel juhul registreerib vea päevikus ja teatab sellest Tööde teostajale;
			2. Igale eelneval päeval registreeritud veateatele on reageeritud.
		2. Tellija kontrollib igakuise hoolduse käigus:
			1. Vähemalt ühe andurivõi teatenupu rakendumist (igal kuul erinevast tsoonist), et katsetada keskseadme võimet võtta vastu signaale, anda signaal alarmiseadmetele ja rakendada kõiki teisi hoiatusmehhanisme.
1. **HOOLDUSOBJEKTIDE LISADUMINE/VÄLJAARVAMINE**
	1. Objektil hoolduse lõpetamisest teavitab Tellija Töövõtjat 1 kuu ette (vormistatakse lepingu muudatusena).
	2. Objektide ja/või hooldusteenuste lisamiseks hooldusobjektide nimekirja teeb Tellija vastava kirjaliku hinnapäringu Töövõtjale. Töövõtja peab esitama hinnapäringus sisalduva objekti hooldusteenuse hinnapakkumise 15 kalendripäeva jooksul alates päringu saamisest. Objekti ja/või hooldusteenuse hooldushind peab olema analoogne teiste lepingus toodud objektide hooldushinnaga. Lisandunud objekti ja/või hooldusteenuse puhul tuleb Töövõtjal teostama kõik käesolevas lähteülesandes ja selle lisades toodud hooldustoimingud kui ei lepita kokku teisiti.
2. **LEPINGU MAKSETINGIMUSED**

Tasu teostatud tööde eest makstakse kvartaalselt peale tööde üleandmist ja üleandmis- vastuvõtuakti akti mõlemapoolset allkirjastamist.

1. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
	1. **Pakkuja peab olema teostanud hanke algatamisele eelneva 36 kuu jooksul vähemalt 1 hanke objektiga sarnase töö (sarnaseks tööks loetakse tuletõrjesignalisatsiooni või valvesignalisatsiooni hooldustöid), kus objektide suurus on min 10000 m² kokku** (leping ei pea olema lõppenud, aga peab olema täidetud nimetatud perioodil tellija määratud ulatuses). Pakkuja esitab loetelu teostatud töödest viitega teostusajale, tööde sisule ja tellijale lähteülesande lisas toodud tabelis.
	2. **Tööde teostaja tehnilistel töötajatel** peab olema oma valdkonna pädevus.
		1. Automaatse evakuatsioonivalguste ja paanika vältimise valgustite kontrolli ja hooldustööde puhul peab pakkujal olema vähemalt 1 tehniline töötaja, kellel on elektritööde B-klassi pädevustunnistus, ATS- koolitused läbinud). Pakkuja peab lisama töötaja andmed „Kinnituste vormile“ ja esitama tema B-klassi pädevustunnistuse koopia või viite kutsetunnistusele kutsetunnistuse registris.
		2. ATS hooldussüsteemi puhul peab pakkujal olema vähemalt 1 turvasüsteemide tehnik, tase 4 kvalifikatsiooniga. Pakkuja peab lisama töötaja andmed „Kinnituste vormile“ ja esitama koopia tema kutsetunnistusest või viite kutsetunnistusele kutsetunnistuse registris.
	3. **Pakkumuse esitamise eelduseks on objektidega tutvumine**. Objektidega tutvumine toimub **20.11.2024 kl 10:00 ja 27.11.2024 kl 10:00**. Objektide tutvumiseks tuleb eelnevalt registreerida, teatades oma soovist e-postil mari.mandel-madise@kanepi.ee. Potentsiaalne pakkuja võib osaleda eelregistreerimisega mõlemal objektide külastusel. Objektiga tutvumise kohta koostatakse kahepoolselt allkirjastatud akt.
		1. **Nõutavad külastatavad objektid:**

|  |
| --- |
| **OBJEKT** |
| **Kanepi Gümnaasium** |
| **Kanepi lasteaed, raamatukogu ning noortekeskus** |
| **Kanepi vallavalitsus** |
| **Saverna lasteaed Sipsik** |
| **Saverna külakeskus ja raamatukogu** |
| **Saverna hooldekodu** |
| **Saverna Põhikool koos kõrvalhoonega Kooli tee 6/2** |
| **Saverna Põhikooli kõrvalhoone Kooli tee 6/3** |
| **Krootuse hooldekodu** |
| **Krootuse Põhikool** |
| **Krootuse lasteaed** |
| **Krootuse raamatukogu ja külakeskus** |
| **Kanepi jäätmejaam** |

* + 1. Ülejäänud hankes olevaid objekte külastatakse vaid vajadusel.
	1. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
	2. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
	3. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
	4. Kvalifitseerimata jäetud pakkuja ei osale edasises hankemenetluses.
1. **NÕUDED PAKKUMUSELE, PAKKUMUSTE VASTAVUSE KONTROLL**
	1. Hinnapakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
	2. Alternatiivsete lahenduste või tingimusliku või osalise pakkumuse esitamine ei ole lubatud.
	3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
	4. Pakkumus peab olemaas jõus 60 päeva alates pakkumuse esitamisest.
	5. Pakkumuse jõusoleku tähtaja pikendamisele kohaldatakse RHS § 112 sätestatut.
	6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
	7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
	8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
2. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
	2. kõikide vastavaks tunnistatud pakkumuste maksumused ületavad hankelepingu eeldatava maksumuse;
	3. ükski pakkumus ei vastanud hankija poolt esitatud tingimustele;
	4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
	5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
	6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.
1. **PAKKUMUSTE HINDAMINE**
	1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
	2. Hindamise aluseks on hooldussumma kvartaalne kogumaksumus. Edukaks pakkujaks valitakse madalaima hinnaga pakkumus.
2. **SELGITUSTE KORD**
	1. Pakkujal on õigus saada selgitusi ja lisateavet hanke dokumentide kohta **kirjalikult** hanke eest vastutavalt isikult.
	2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
3. **MUUD SÄTTED**
	1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
	2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
	3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
	5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.